ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-Е.03.02-326854/11-2017

Датум: 23.10.2017.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **3000/0424/2017 (1106/2017)**, за набавку услуга Годишње одржавање редуктора допреме угља, система одшљакивања и редуктора дозатора и додавача - ТЕНТ Б, на захтев заинтересованих лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересована лица су у писаном облику од наручиоца тражила додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Обзиром да кроз ову ЈН планирате ремонт редуктора сигурно имате списак редуктора који је обухваћен овом ЈН.Ви сте навели погоне где се налазе,али је нама за понуду потребан тип редуктора. Сматрамо да је потребно да се омогући понуђачима обилазак редуктора који треба да се ремонтују пошто немате никакве податке на основу којих би се могла дати понуда.

Нисте дали ниједан склопни цртеж редуктора, ниједан појединачни цртеж позиције,не постои ниједан податак о редукторима ( тип редуктора , снага редуктора,уградбене мере,итд).

Због сложености израде понуде као и потребе да се изврши обилазак погона где се налазе редуктори тражимо од Вас продужење рока за давање понуде.

ОДГОВОР 1:

Комисија ће изменама и допунама конкурсне документације омогућити посету објекту, такође, биће продужен рок за подношење понуда .

ПИТАЊЕ 2:

Сматрамо да је рок извршења који је дат (Рок за извршење појединачне услуге је 20 радних дана од дана од обавештења о конкретном послу од стране Наручиоца.) кратак .

С обзиром на искуство које имамо у изради редуктора и зупчаника овај рок за израду кратак, зато што времена израде зупчаника зависе од великог броја параметара, саме величине зупчаника,материјала од ког се прави зупчаник,итд. Тржиште Србије није квалитетно снабдевено са материјалима за зупчанике , тако да се доста материјала увози, што самим тим повећава и време израде зупчаника. Такође је исто ако се ради о откивцима за које је рок израде нешто дужи, као и о изради делова ливењем .

ОДГОВОР 2:

У форми измене и допуне конкурсне документације, предметни рок ће бити продужен на 30 радних дана од дана обавештења о конкретном послу од стране наручиоца.

ПИТАЊЕ 3:

Сматрамо да реченица у одговору 2 и 3 где стоји да ( и да преузму ризик ) не може да стоји , јел се овде ради о врло озбиљном послу ,годишњи ремонт редуктора и сматрамо да се ниједна понуда не сме давати са ризиком већ добро и квалитетно сагледана.

ОДГОВОР 3:

Предстојећим изменама и допунама конкурсне документације биће омогућена посета објекту, а такође и рок за подношење понуда ће бити знатно продужен, како би понуђачи могли да припреме одговарајуће и прихватљиве понуде.

ПИТАЊЕ 4:

Под ставкама 19 и 20 тражи се( Неповратни устављач до прешника проврта 85мм и Неповратни устављач до прешника проврата 120мм ).

Да ли можете да нам одговорите о којим типовима повратних устављача се ради?

На којим типовима редукторима се налазе ови неповратни устављачи?

Да ли поседујете било какве цртеже неповратних устављача или редуктора где се они уграђују?

ОДГОВОР 4:

Ради се о типу устављача са ваљцима. Налазе се на редукторима допреме угља, произвођачa „Hansen“, „Flender“ i „14. Oktobar“. Наручилац не поседује цртеже неповратних устављача.

**У складу са овим појашњењем, Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца. Комисија ће на Порталу јавних набавки и интернет страници Наручиоца објавити обавештење о продужењу рока за подношење понуда.**

КОМИСИЈА